OpenLLM-France/wikimedia huggingface dataset:
# Beavis and Butt-Head

Beavis and Butt-Head (euskaraz Beavis eta Butthead) 1992tik 1997ra jatorriz AEBtako MTV katean aireratu zen umorezko marrazki bizidun telesail bat izan zen. 2011n denboraldi labur batez ere berraireratu zen. Mike Judge ekoizle eta marrazkibizidungileak sortu zuen.
Beavis eta Butt-head 1990eko hamarkadako AEBtako bi nerabe dira. Euren bizitza jarduera hauetan datza: telebista ikusi, janari-azkarra jan eta freskagarriak edan, merkataritza-guneetara joan, heavy metal eta hard rock musika entzun, bere adineko neskekin nesketan egin edo larrutan jotzen saiatzea, eta azken honen ordez, masturbatzea. Burger World izeneko janari-azkarreko jatetxe batean lan egiten dute, Beavis sukaldaria da eta Butt-Headek eskariak jasotzen ditu.

## Ikus gainera

* MTV

## Kanpo estekak

* Beavis and Butthead marrazki bizidun telesailaren IMDBko fitxa irakurgai (Ingelesez)
* Datuak: Q511726
* Multimedia: Beavis and Butt-Head / Q511726
# Beaverton (Michigan)

Beaverton Michigango hiri bat da. Gladwin konderrian kokatua dago. 2010ean 1.071 biztanle zituen, 2,66 kilometro koadrotan banatuta.

## Ikus, gainera

* Gladwin konderria

## Kanpo estekak

* Datuak: Q2679639
# Beaverton (Oregon)

Beaverton Oregongo hiri bat da. Washington konderrian kokatua dago. 2010ean 89.803 biztanle zituen, 48,51 kilometro koadrotan banatuta.
Money aldizkariak Estatu Batuetako hiri txikien artean bizitzeko egokienak diren 100 tokiren zerrendan kokatu zuen.

## Etimologia

Beaverton izenak "Kastoreen herria" esan nahi du. Kastorrek egindako presen ondoan sortu baitzen hiria.

## Historia

Tualatin haranean Atfalati leinua ezarri zen aurrena eta Chakeipi (kastoreen herria) sortu zuten. XIX mendean kolonoak iritsi zirenean atfalatien gainbehera iritsi zen. 1847an Kentuckytik etorritako Lawrence Hallek 2'6 km²-ko lurraldea erosi zuen eta herriari izena aldatu zion, Beaverdam (kastoreen presa) bihurtuz. Errota bat eraiki zuen.
Estatu Batuetako Gerra Zibilaren ondoren kolono berriak iritsi ziren; Joshua Welch, George Betts, Charles Angel, W. P. Watson, John Henry... Zingira eta paduraz osaturiko eremu honetara trenbidea ekarri zuten eta Beaverton haziz joan zen. 1893rako Beaverton 400 biztanletako herria zen.
1915ean Ford Motor Company enpresak lantegia ezarri zuen bertan, 1920 hamarkadaren hasieran Premium Picture Productions zinema estudioa sortu zen eta 1928an Bernard's Airport aireportua ireki zen. 1940 hamarkadan autobus zerbitzua ezarri zen Beaverton eta Portlanden artean. XX mendean zehar hiria nabarmen hazi zen, bereziki 1970tik aurrera. Oregongo bigarren hiria da gaur egun, Portlanden atzetik.

## Klima

Datu klimatikoak (Beaverton, Oregon) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 19 | 23 | 26 | 34 | 38 | 39 | 41 | 41 | 38 | 33 | 22 | 18 | 41 |
| Batez besteko tenperatura maximoa (°C) | 8 | 11 | 13 | 16 | 19 | 23 | 26 | 27 | 24 | 18 | 11 | 8 | 17 |
| Batez besteko tenperatura minimoa (°C) | 1 | 2 | 3 | 4 | 7 | 11 | 12 | 12 | 10 | 6 | 4 | 2 | 6.2 |
| Erregistraturiko tenperatura minimoa (°C) | -12 | -13 | -7 | -3 | -1 | 1 | 5 | 2 | 1 | -3 | -13 | -18 | -18 |
| Pilatutako prezipitazioa (mm) | 148 | 123 | 103 | 71 | 57 | 41 | 17 | 21 | 42 | 74 | 154 | 163 | 1015 |
| Iturria: ||||||||||||||

## Kirolak

1978an Howard M. Terpenning Recreation Complex ireki zen. Bertan hainbat kirol egin daitezke, igeriketa, atletismoa, tenisa, saskibaloia, beisbola eta softbola.
2013an Curling estadioas eraiki zen. Evergreen Curling Club taldeak jokatzen du bertan.

## Iruditegia

* Udaletxea.
* Cedar Hills antzokia.
* Conestoga Recreation & Aquatic Center.
* Hiriko parkea.
* Sisters of St. Mary of Oregon.

## Ikus, gainera

* Washington konderria

## Kanpo estekak

* Datuak: Q81856
* Multimedia: Beaverton, Oregon / Q81856
# Beaverville (Illinois)

Beaverville Illinoiseko herri bat da. Iroquois konderrian kokatua dago. 2010ean 362 biztanle zituen, 0,68 kilometro koadrotan banatuta.

## Ikus, gainera

* Iroquois konderria

## Kanpo estekak

* Datuak: Q2671674
# Beauvechain

Beauvechain, Belgikako hegoaldeko udalerria da, Valoniako Valoniar Brabante probintzian dagoena. 2011ko erroldaren arabera, 6.742 biztanle ditu.

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q276266
* Multimedia: Beauvechain / Q276266
# Beauvernois

Beauvernois Frantziako udalerria da, Saona eta Loira departamenduan dagoena, Borgoina-Franche-Comté eskualdean. 2013an 89 biztanle zituen.

## Demografia
### Biztanleria

2007an Beauvernois udalerrian erroldatutako biztanleak 89 ziren. Familiak 44 ziren, horien artean 16 pertsona bakarrekoak ziren (12 bakarrik bizi ziren gizonak eta 4 bakarrik bizi ziren emakumeak), 16 seme-alabarik gabeko familiak ziren, 8 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 66 etxebizitza zeuden, 45 familiaren etxebizitza nagusia ziren, 15 bigarren erresidentzia ziren eta 5 hutsik zeuden. 61 etxeak ziren eta 2 apartamentuak ziren. 45 etxebizitza nagusietatik 40 bere jabearen bizilekua ziren eta 6 alokairuan okupaturik zeuden; 2 etxek bi gela zituzten, 7 etxek hiru zituzten, 9 etxek lau zituzten eta 28 etxek bost zituzten. 44 etxek euren parking plaza propioa zuten azpian. 22 etxetan ibilgailu bat zegoen eta 20 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Beauvernois udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 4 |
| 4 | 85-89 | 8 |
| 0 | 80-84 | 4 |
| 4 | 75-79 | 0 |
| 4 | 70-74 | 4 |
| 0 | 65-69 | 8 |
| 0 | 60-64 | 0 |
| 4 | 55-59 | 0 |
| 4 | 50-54 | 4 |
| 0 | 45-49 | 0 |
| 0 | 40-44 | 8 |
| 0 | 35-39 | 0 |
| 0 | 30-34 | 0 |
| 4 | 25-29 | 0 |
| 0 | 20-24 | 0 |
| 4 | 15-19 | 0 |
| 4 | 10-14 | 4 |
| 0 | 5-9 | 4 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 57 ziren, horien artean 39 aktiboak ziren eta 18 inaktiboak ziren. 39 pertsona aktiboetatik 38 lanean zeuden (21 gizon eta 17 emakume) eta 1 langabezian (1 emakume eta 1 emakume). 18 pertsona inaktiboetatik 11 erretiraturik zeuden, 4 ikasten zeuden eta 3 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra ibilgailuen saltze eta konpontze enpresa batena zen.
2000. urtean Beauvernois udalerrian 7 nekazaritza-ustiategi zeuden, 356 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q539190
* Multimedia: Beauvernois / Q539190
# Beauvais gertuko ikuspegia

Beauvais gertuko ikuspegia margolana François Boucher margolari frantsesak 1740. urtearen inguruan egindako obra da. XVIII. mendean Lenoir bilduman zegoen. 1923tik San Petersburgoko Hermitage museoan dago gordeta.

## Deskribapena

1740an margotuta, hemen Boucherrek Beauvais inguruko landa-ikuspegia jaso zuen. Herri edo auzune txiki batean ibaia eta, gainean, harrizko zubia ikusten dugu. Zubiaren bi aldetan etxe batzuk daude: errota, dorre txiki bat, beste etxe txiki batzuk... Nagusitasuna ikuspegiak du; atzean zeru lainotu bat dago. Orokorrean lasaitasuna dario. Eszenatoki horretan pertsona batzuk ikusten dira: andre garbitzaile bat txalupa batean jarrita, beste emakume bat balkoian, gazte bat txalupa ondoan, txakurtxo bat harri baten gainean ibai erdian. Justu txakurraren ondoan dagoen harrian margolariaren sinadura ikus daiteke.
Margolanak "F. Boucher" sinadura erakusten du, beraz. Egin zen urtea zehatz-mehatz ez da ezagutzen baina espezialisten arabera eta beste antzeko lanekin konparatuta, 1740 ingurukoa izan daiteke. Jakina da, bestetik, 1743tik 1755ra Boucherrek Beauvaiseko Errege Tapiz Manufakturan lan egin zuela. Honen antzeko beste margolan bat Amsterdamgo Rijksmuseumen gordetzen da..

## Erreferentziak

* ↑ Harold Joachim, The Helen Regenstein Collection of European drawings : catalogue, Chicago, Art Institute of Chicago, 1974, 66.or.

## Bibliografia

* Louis Auvray, Dictionnaire général des artistes de l'école française, Paris, 1882.

## Kanpo estekak

* Datuak: Q16038677
# Beauvaisko katedrala

Beauvaisko San Petri katedrala (frantsesez Cathédrale Saint-Pierre de Beauvais) Frantziako Pikardia eskualdeko Beauvais hirian dagoen katedral gotiko bat da.
1272an eraiki zen.

## Iruditegia

* Kanpoaldea.
* Korua.
* Sapaila.
* Hegoaldea.

## Kanpo estekak

* Beauvaisko parrokiaren webgunea (Frantsesez)
* Beauvaisko katedralaren argi ikuskizunaren webgunea (Frantsesez)
* Datuak: Q513300
* Multimedia: Cathédrale Saint-Pierre de Beauvais / Q513300
# Belín

Belín Eslovakiako udalerri bat da, Rimavská Sobotako barrutian kokatuta. 4,20 km²ko azalera du eta 194 biztanle 2017ko datuen arabera.

## Historia

Idatzizko lehen aipamena 1349. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q792490
* Multimedia: Belín / Q792490
# Belén Nevado

Belén Nevado Méndez (Badajoz, Extremadura, 1969ko ekainaren 16a) antzerki aktorea da, hainbat konpainiatan lan egiten du eta emakumeak ahalduntzeko proiektuak garatzen ditu.

## Biografia

Belén Nevado Badajozen jaio zen 1969an. 1994an, interpretazio ikasketak amaitu zituen Arabako Foru Aldundiaren eta Eusko Jaularitzaren Gasteizko Arte Eszenikoen Tailerrean. Hainbat antzerki konpainietan lan egin du aktore gisa. 1999an “Detritus teatrus” konpainia sortu zuen Javier Hueterekin.
2020an, azaroaren 25eko kanpaina zela eta, bideoklip bat grabatu zuen Araian, Arabako Lautadako udalerrian, La Xeta Paxote-ko kide ohiekin eta Aintzira Gorosabelekin.
Mikro-antzerkiko ikuskizunak, tailerrak eta piezak sortzen ditu, eta horietan antzerki-teknikak lantzen dira, emakumeak ahalduntzen laguntzeko esaterako, "Oprimidako antzerkia".

## Lanak

* 2000 – Gu gu txupete
* 2001 – Tritus Corazón.
* 2002 – Las punkis también lloran.
* 2011 – Johny & Jane
* 2013 – Ovarios verdes fritos.
* 2017 – Pecadoras: 4 piezas de micro-teatro (Confieso que he fingido, Dejarme sola, Hola mundo cruel, ‘Hot Flash’).
* 2019 – Levántate y mea de pie.
* 2020 – Sofocos.
* 2020 – Sola en un bar (vídeo musical).
* 2021 – Que corra la sangre.
* 2021 – No me toques la flora.

## Sariak eta aintzatespenak

* Tritus Corazón, Ciudad de Logroño kafe-antzerki lehiaketan saritua.

## Erreferentziak

* ↑ Ayuntamiento de Vitoria-Gasteiz. TEATRO DE LA OPRIMIDA. Belén Nevado Méndez. .
* ↑ Espacio de creación, producción e hibridación archivos. .
* ↑ 'Sola en un bar', el punk feminista toma la Llanada Alavesa -. .
* ↑ Detritus convierte a ARTgia en escenario teatral desde hoy. Noticias de Alava. .
* ↑ Vasca, EiTB Radio Televisión Pública. Belén Nevado y el teatro de la liberación femenina. .
* ↑ Belén Nevado: “No basta con querer ser felices, hace falta crear algo que nos haga felices”. .
* ↑ Belén Nevado y el teatro de la liberación femenina. .
* ↑ Zamora. Las punkis también lloran/Detritus Teatrus. .
* ↑ Ovarios verdes fritos. .
* ↑ Microhistoria de un sofoco. Noticias de Gipuzkoa. .
* 1 2 'Pecadoras'. .
* ↑ 'Levántate y mea de pie'. .
* ↑ Belén Nevado: 'Sofocos'. .
* ↑ Punk y acción en femenino. .
* ↑ 'QUE CORRA LA SANGRE'. .
* ↑ No me toques la flora, Belen Nevado-rekin - Balio Faktoria. (Noiz kontsultatua: 2021-10-24).

## Kanpo estekak

* Belén Nevado. Facebooken
* Belén Nevado "No me toques la flora"YouTube
* Belén Nevado: Las punkis también lloran, YouTuben, AmokAudiovisual igota, 2012ko azaroaren 17an.
* Datuak: Q51879267
# Belén Rueda

María Belén Rueda García-Porrero (Madril, 1965eko martxoaren 16a) espainiar zinema, antzerki eta telebistako aktore eta aurkezle bat da. Gehienbat Los Serrano telesaila eta Mar adentro (2004) eta El orfanato (2007) filmetan antzeztu izaganatik ezaguna da.

## Telebista
### Telesailak

| Urtea | Telesaila | Pertsonaia |
| 2014-¿? | B&B, de Boca en Boca | Candela |
| 2012-2013 | Luna, el misterio de Calenda | Sara Cruz |
| 2011 | El barco (hiru atal) | Leonor |
| 2010 | La princesa de Éboli (telesail laburra) | Ana de Mendoza de la Cerda |
| 2003-2007 | Los Serrano | Lucía Gómez Casado |
| 2001 | 7 Vidas (atal bat) | Ana Hacha |
| 1998-2002 | Periodistas | Clara Nadal |
| 1997 | Médico de familia (hiru atal) | Clara Nadal |

### Aurkezlea

| Urtea | Saioa | Aurkezlea/Aurkezlekidea |
| 2011 | El club de la comedia | Antzerkiko partehartzailea |
| 2009 | Saturday Night Live (Espainia) | Gonbidatu berezia |
| 2007 | Gotas de vida | Aurkezlea (telesail dokumentala) |
| 2001 | El club de la comedia | Hainbat antzerkitan partehartzailea |
| 1997 | Zip Zap | Aurkezlea |
| 1996 | ¿Que apostamos? | Gonbidatu berezia |
| 1995-1996 | En directo contigo | Aurkezlekidea |
| 1995 | Sin ir más lejos | Aurkezlekidea |
| 1994 | Ta tocao | Aurkezlea |
| 1993 | Tentación | Aurkezlea |
| 1993 | Noche, noche | Aurkezlekidea |
| 1992 | Tele 5 ¿dígame? | Aurkezlekidea |
| 1992 | La ruleta de la fortuna | Aurkezlea |
| 1991 | Telecupón | Aurkezlea |
| 1990-1992 | VIP Noche | Aurkezlekidea |

## antzerkia

| Urtea | Antzezlana | Pertsonaia | Zuzendaria |
| 2011 | La caída de los dioses | Baronesa Sophie von Essenbeck | Tomaz Pandur |
| 2007 | Closer | Anna | Mariano Barroso |

## Zinema
### Laburmetraia

| Urtea | Laburmetraia | Pertsonaia | Zuzendaria |
| 2001 | Retruc | Elsa | Francesc Talavera |

### Luzemetraiak

| Urtea | Filma | Pertsonaia | Zuzendaria |
| 2013 | Ismael | Nora | Marcelo Piñeyro |
| 2013 | Séptimo | Delia | Patxi Amezcua |
| 2012 | El cuerpo | Mayka Villaverde | Oriol Paulo |
| 2011 | No tengas miedo | Madre | Montxo Armendáriz |
| 2010 | Los ojos de Julia | Julia Levin / Sara | Guillem Morales |
| 2010 | El mal ajeno | Isabel | Oskar Santos |
| 2009 | Spanish Movie | Laura | Javier Ruiz Caldera |
| 2009 | Oceanworld 3D | Narradora | Jean-Jacques y François Mantello |
| 2008 | 8 citas | Elena | Peris Romano / Rodrigo Sorogoyen |
| 2008 | Madagascar 2 | Gloria | Eric Darnell / Tom McGrath |
| 2007 | Los reyes del Ártico | Narradora | Sarah Robertson / Adam Ravetch |
| 2007 | El orfanato | Laura | Juan Antonio Bayona |
| 2007 | Savage Grace | Pilar Durán | Tom Kalin |
| 2005 | Madagascar | Gloria | Eric Darnell / Tom McGrath |
| 2004 | Mar adentro | Julia | Alejandro Amenábar |

## Kanpo estekak

* Belen Rueda aktorearen IMDBko fitxa irakurgai (Ingelesez)
* Datuak: Q237021
* Multimedia: Belén Rueda / Q237021
# Belén Succi

María Belén Succi (Buenos Aires, Argentina, 1985eko urriaren 16a) argentinar kirolaria da, belar hockeyan lehiatzen dena.
2020ko Udako Olinpiar Jokoetan, Tokio 2020an (Tokio), esku hartu zuen, eta zilarrezko domina eskuratu Argentinako taldearekin, Herbehereen atzetik eta Erresuma Batuaren aurretik.
Taldea, honako hauek osatzen zuten: Agustina Albertario, Agostina Alonso, Noel Barrionuevo, Valentina Costa Biondi, Emilia Forcherio, Agustina Gorzelany, María José Granatto, Victoria Granatto, Julieta Jankunas, Sofía Maccari, Delfina Merino, Valentina Raposo, Rocío Sánchez Moccia, Micaela Retegui, Victoria Sauze, Belén Succi, Sofía Toccalino eta Eugenia Trinchinetti-k.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2008 | Pekin Txina | 03 ! | Emakumezkoa. |
| 2020 | Tokio Japonia | 02 ! | Emakumezkoa. |

## Erreferentziak

* ↑ «Belén Succi» olympedia.org (Ingelesez)
* ↑ «Belén Succi» FIH (Ingelesez)

## Kanpo estekak

* Datuak: Q3304434
* Multimedia: Belén Succi / Q3304434
# Behe-nafarrera

Behe-nafarrera edo behe nafarrera euskararen euskalki bat da, ia Nafarroa Beherea osoan eta Nafarroa Garaiko iparraldeko herri batzuetan mintzatzen dena, Luis Luziano Bonapartek XIX. mendean egindako sailkapenaren arabera.
Alabaina, hizkuntzak aldatuz doaz, eta hizkuntza aztertzeko tresnak hobetuz; hala, bada, Koldo Zuazoren sailkapenaren arabera, eremu horren zatirik handienean nafar-lapurtera egiten da.

## Bi multzo

Bi talde bereizten dira:
* Ekialdeko behe-nafarrera
** Amikuzekoa
** Arberoakoa
** Garazikoa
* Mendebaldeko behe-nafarrera
** Baigorrikoa

## Ezaugarriak
### Ezaugarri fonologikoak

* Goranzko diptongoak ditu (bokal itxi batez hasi eta bokal ireki batez amaitzen direnak: mendian /mendjan/ ahoskatzen da) eta zenbait triptongo eta kuatriptogo (lau bokal elkarren segidan: joanen > joain /jwajn/ ahoskatua).
* /tt/ fonema markatua.
* /h/ ahoskatzen da.
* Errotazismoa: beste > bertze; esan > erran.

### Ezaugarri morfologikoak

* Aldaketak deklinabidean: -ra > -rat, -lat; -tik > -tikan; -en > -n; -raino > -dino.
* Nominatibo plurala (-ak) eta ergatibo plurala (-ek) bereizten dira.
* *-iro- erroa erabiltzen da aditzetan, ahalezkoa adierazteko: erran diro ("erran dezake").
* Baldintzazko perpausetan, ba- aurrizkia erabili beharrean, baldin ba erabiltzen da.

## Kanpo estekak

* Fonoteka: Behe-nafarrera
* Hiru.com: Euskalkien egungo sailkapena
* Datuak: Q3183711
# Behe-prusiera

Behe-prusiera (alemanez: Niederpreußisch), batzuetan prusiera (Preußisch) ere deitua, ekialdeko behe-alemanaren dialekto bat da, Ekialdeko Prusian garatua. Behe-prusiera Ekialdeko Prusian, Mendebaldeko Prusian eta Danzigen mintzatu zen 1945 arte. II. Mundu Gerran alemanak Prusiako eskualde honetatik kanporatuak izan zirenez gero, hizkuntza hiltzat eman daiteke, salbu eta Plautdietsch delakoa.

## Erreferentziak

Bauer, G.: Baltismen im ostpreußischen Deutsch. In: Annaberger Annalen, Nr.13, 2005, p.5-82.

## Ikus, gainera

* Germaniar hizkuntzak
* Prusiera zaharra

## Kanpo estekak

* Datuak: Q33982
# Behe Dniesterreko parke natural nazionala

Behe Dniesterreko parke natural nazionalak (ukraineraz: Нижньодністровський національний природний парк) Dniester ibaiaren limanaren zati handi bat estaltzen du, hura Itsaso Beltzera iristen denean, Ukrainako hego-mendebaldean. Uholde-lautadak eta ur-ibilguak oso garrantzitsuak dira habia eta negua egiten duten uretako hegaztientzat. Arrainak erretzeko ere garrantzitsuak dira. Parkean 70 arrain-espezie baino gehiago daude erregistratuta, 20 taldetan banatuta. Parkearen barruan nazioarteko garrantzia duten bi Ramsar hezegune daude.​ Parkea Odesa hiritik 30 km mendebaldera dago, Bilhorod-Dnistrovskyi, Biliaivka eta Ovidiopol administrazio-barrutietan, Odesako oblastean.

## Topografia

Parkeak Dniester ibaiaren limanaren (estuarioa) iparraldeko zatia hartzen du, baita Dniesterrek eta Turuntxuk ibaiak bat egiten duten lekua ere, Moldaviatik mendebaldetik sartzen dena. Kostaldea ur gezako aintzira bat da, eta barrualdeko eremuak barneko delta iraunkorrak eta ur gezatako laku intermintenteak dira. Ukrainako parke nazionaletan ohikoa den bezala, behe nesterra hainbat eremutan banatuta dago: natura babestea, jolas-jarduera arautuak, jolas-jarduera finkoak eta erabilera ekonomikoa. Parkearen hegoaldea, Karogolgo golkoan, erreserba iktiologiko bat da, non arrantza debekatuta dagoen.

## Klima eta ekorreskualdea

Dniester baxuena duen klima kontinentala hezea da, hemibore epelekoa (Köppen (Dfb) klimaren sailkapena). Klima honetan tenperatura-gorabehera handiak izaten dira, egunekoak zein urtarokoak, uda leunekin eta negu hotz eta elurtuekin. Prezipitazioak, batez beste, 300-400 milimetrokoak dira urtean. Behe Dniesterreko Parke Nazionala estepa pontiko – Kaspanoaren ekorreskualdean dago, Itsaso Beltzaren iparraldeko ertzetik Kazakhstango mendebalderaino doan belardien hedadura hartzen duen eskualdean.

## Flora eta fauna

Parkeko habitaten barruan sartzen dira penintsula metagarriak, lezka-sastrakak, desplazamendu-gailurrak, zohikaztegi flotatzaileak eta urpean gera daitezkeen basoko irlak.
Kalkuluen arabera, 15,000 hegazti bikote habiagile bizi dira parkean. Uretako hegazti-espezie hauek egiten dute habia gehien: foku arruntak, lo-garbitzaileak, ahate errealak eta kaio erreidoreak.

## Erabilera publikoa

Ekoturismoko lau ibilbide handi daude parkean: (a) "Dniesterreko Amazonak", ibai-ibilbide bat, sei behaketa-geldialdi dituena Amazoniako itsasartean barrena (kanal pintoresko bat baso batean) eta Turuntxuk ibaia, (b) "Ibis Brillante", lehenengoaren paraleloan dagoen ibilbide bat, (c) "txorien erresuma", 20 km-ko sakonerako txangoa, eta bi bidezidorratza".

## Erreferentziak

* ↑ (Ingelesez) «Data Catalog» datacatalog.worldbank.org (Noiz kontsultatua: 2022-04-28).
* ↑ «Ecoregions 2017 ©» ecoregions.appspot.com (Noiz kontsultatua: 2022-04-28).

## Kanpo estekak

* Datuak: Q4318770
* Multimedia: Lower Dniester National Nature Park / Q4318770
# Behe-aleman

Behe-saxoiera edo behe-alemaniera (Plattdüütsch, Nedderdüütsch, alemaniera standarrean: Plattdeutsch, Niederdeutsch; nederlanderaz: Nedersaksisch) Mendebaldeko germaniar hizkuntzen multzoaren barnean kokatzen den azpi-multzoa da.

## Hiztegia

* Kaixo - Moin
* Egun on (goizean goiz) - Goden morgen / Morgen ouk
* Egun on (egunean zehar) - Goden dag / Dag ouk
* Eskerrik asko - Danke ouk
* Nire izena... da. - Ik heyt(e)...
* Nire ama hizkuntza euskara da. - Myn moderspråke is baskisk.
* Ez dakit alemaniera. - Ik snak(ke) keen düütsk.
* Behe-saxoiera gehiago ikasi nahi dut. - Ik wil meyr sassisk leyren.

## Ikus, gainera

* Mendebaldeko behe-alemana
* Nederlandar behe-saxoiera

## Kanpo estekak

* Datuak: Q25433
* Multimedia: Low German language / Q25433
# Behe-borne

Matematikan, bereziki ordenaren teorian eta multzo teorian, P multzo partzialki ordenatu baten S azpimultzo bat izanik, S-ren behe-bornea edo minorantea S-ko edozein elementua baino txikiago edo berdina den P-ko elementua da.
P multzoko behe-bornerik handienari S-ko beherena deritzo. Gainera, beherena S multzokoa ere bada, S-ko minimoa esaten zaio.

## Adibideak

* $(0_^,10]$ zenbaki errealen tarterako: 0 eta -7 behe-borneak dira. 0 tartearen beherena da, baina, tarte barruan ez dagoenez, ez da tartearen minimoa.
* $[0_^,+\infty )$ tartean, -5 eta -23 behe-borneak dira, eta 0 da tartearen beherena eta minimoa ere, tarte barnean baita.

## Ikus, gainera

* Goi-bornea
* beherena
* gorena

## Erreferentziak

* (Ingelesez) Birkhoff, Garrett. (1967). Lattice Theory. (2. argitaraldia) EEBB: American Mathematical Society, Colloquium Publications, 423 or. ISSN 0065-9258 ISBN 0-8218-1025-1..
# Behe-ohol

Behe-ohola, baita ere errodapia, edarrapia edo zokaloa (Heg.), horma baten oin eta barnealdean jartzen den zerrenda irtena eta garaiera gutxikoa da, marruskaduraren kontra paretak berak baino erresistentzia gehiago duena. Zurezkoak edo zeramikazkoak dira, normalean lurraren material berekoak, baina PVCzkoak ere badira merkatuan. Batzuetan, kable edo hodiak edukitzeko, ezkutatzeko, erabiltzen dira, batez ere etxebizitza ez diren eraikinetan, (bulegoetan, fabriketan, lantegietan eta abar).

## Erreferentziak

* ↑ «EHU - Hirigintza Hiztegia» www.ehu.eus (Noiz kontsultatua: 2021-07-06).
* ↑ «Elhuyar hiztegiak» hiztegiak.elhuyar.eus (Noiz kontsultatua: 2021-07-06).
* ↑ “Behe-ohola” agertzen da Zehazki hiztegian, Nola erran hiztegian eta EHUko Arkitektura eskolako hiztegian. “Errodapi” eta “edarrapi” ez dira agertzen hiztegi horietan, ezta Euskaltzaindiaren hiztegian edo Orotariko Euskal Hiztegian.

## Kanpo estekak

* Datuak: Q1630557
* Multimedia: Baseboards / Q1630557